b'\n_START_ARTICLE_\nEyeQ\n_START_SECTION_\nGruppens historie\n_START_PARAGRAPH_\nDen store medied\xc3\xa6kning gennem tv-programmet var medvirkende \xc3\xa5rsag til, at deres f\xc3\xb8rste musikudgivelser fik stor succes. Debutsinglen "I Want What She\'s Got" toppede hitlisterne og blev solgt i mere end 30.000 eksemplarer og udl\xc3\xb8ste tredobbelt platin. Debutalbummet Let It Spin fra 2001 blev ogs\xc3\xa5 en stor succes, l\xc3\xa5 p\xc3\xa5 top 20-listen i 6 uger (bedste placering som nr. 1), blev solgt i mere end 150.000 eksemplarer og udl\xc3\xb8ste ligeledes tredobbelt platin._NEWLINE_Herefter ebbede interessen for gruppen ud. Det andet album, Be Okay fra 2002, hvor de selv bidrog som sangskrivere, fik ikke s\xc3\xa6rlig meget omtale, l\xc3\xa5 kun p\xc3\xa5 top 20-listen i en uge (som nr. 17) og blev ikke solgt i samme m\xc3\xa6ngde som det f\xc3\xb8rste._NEWLINE_Sofie Hviid forlod som gruppen i 2003, og resten af gruppen gik kort efter i opl\xc3\xb8sning.\n_START_SECTION_\nGruppens medlemmer efter opl\xc3\xb8sningen\n_START_PARAGRAPH_\nTrine Jepsen, Sofie Hviid og Louise Lolle er alle stadig aktive p\xc3\xa5 musikscenen._NEWLINE_Louise Lolle arbejder som journalist p\xc3\xa5 P3 og skriver og indspiller musik solo og med forskellige musikere._NEWLINE_Trine Jepsen satser helhjertet p\xc3\xa5 en karriere som sangerinde og har bl.a. medvirket i adskillige musicals. Desuden deltog hun i b\xc3\xa5de 2006 og 2009 i Dansk Melodi Grand Prix._NEWLINE_Julie N\xc3\xa6slund (f\xc3\xb8dt 23. april 1978 i Danmark) genoptog efter opl\xc3\xb8sningen af EyeQ sin l\xc3\xa6reruddannelse, som hun siden har f\xc3\xa6rdiggjort.'